VG

***Verdens Gang*** (***VG***) er en norsk riksdekkende tabloidavis som utkommer både på papir og i elektronisk form. *VG* er Norges største avis og mediehus. Ansvarlig redaktør og administrerende direktør siden 2017 er Gard Steiro.

Avisen hadde svært gode salgstall i første halvdel av 2000-årene, og den var i denne perioden Nordens største avis, målt etter opplagstall. I likhet med andre aviser opplevde papirutgaven til *VG* en nedgang fra midten av 2000-årene. I 2013–2014 hadde papirutgaven en nedgang på over 15 prosent, noe som var den største nedgangen av dagsavisene.

## Historie

Den første avisen med dette navnet ble startet i 1868, men den gikk konkurs.

Medlemmer av Hjemmefronten startet opp en ny avis med samme navn kort tid etter slutten på annen verdenskrig i 1945. Første nummer av den gjenoppstartede avisen kom ut 23. juni 1945. Avisen er partipolitisk uavhengig. *VG* gikk over til tabloidformat 2. januar 1963.

Onsdag 1. juni 2005 lanserte avisen et eget sportsbilag, *VG Sporten*, på rosa papir fem dager i uken. Sportsbilaget kom syv dager i uken fra februar 2006.

Lørdag 22. oktober 2005 lanserte *VG* et eget helgemagasin, *VG Helg*. Dagen før relanserte Aftenposten *[[A-magasinet]]*. Høsten 2007 kom søndagsmagasinet «7» som bilag til søndagsavisen.

*VG* er heleid av Schibsted, som også eier *Aftenposten* og flere regionaviser. Schibsted eies igjen av den private stiftelsen Tinius.

## ''VG.no'' og ''VG''+

*VG*s nettavis, *VG.no* (tidligere *[[VG Nett]]*), er den største norskspråklige nettavisen, foran *[[Dagbladet.no]]*. *VG Nett* hadde ett av Norges største debattforum, VG Nett Debatt, som ble solgt til Egmont i 2022. I 2011 ble redaktøransvaret for *VG*s papirutgave og *VG Nett* samlet hos Torry Pedersen. *VG.no* har 1,9 millioner daglige lesere.

*VG+* er *VG*s digitale abonnementstjeneste. Som første norske avis lanserte *VG* denne i desember 2010. Det var da en utgave spesiallaget for iPad, først med to daglige utgaver og etterhvert kontinuerlige oppdateringer. Ved lanseringen var *VG+* gratis, men ble senere slik at man må betale for å lese den.

### ''VGTV''
*[[VGTV]]* er en reklamefinansiert nettbaserte TV-kanal på*VG.no*.

## Ansvarlige redaktører
* 1945–1953: Christian A.R. Christensen
* 1953: Christian A.R. Christensen og Knut Greve
* 1953–1967: Oskar Hasselknippe og Christian A.R. Christensen
* 1967: Oskar Hasselknippe og Vegard Sletten
* 1967–1974: Oskar Hasselknippe, Arne Bonde og Vegard Sletten
* 1974–1977: Oskar Hasselknippe og Vegard Sletten
* 1977–1978: Oskar Hasselknippe, Andreas Norland og Vegard Sletten
* 1978–1986: Andreas Norland og Tim Greve
* 1986–1987: Andreas Norland
* 1987–1993: Einar Hanseid
* 1994–2011: Bernt Olufsen
* 2011–2017: Torry Pedersen
* 2017– &nbsp; &nbsp; &nbsp; &nbsp;: Gard Steiro

## Opplag
Bekreftede netto opplagstall for papirutgaven fra Mediebedriftenes Landsforening:

## Trykking
*Verdens Gang* overtok i 1945 *[[Tidens Tegn (avis)|Tidens Tegns]]* trykkeri. Den har siden 1962 blitt trykket av Schibsted Trykk.

## Reklame
I 2004 og 2005 produserte byrået Dinamo en serie med reklamefilmer for VG. Serien hadde en gjennomgangsfigur som ble kjent som «nordlendingen». Filmene ble regissert av Ivar Vereide, og hadde Egil Birkeland i hovedrollen. «Nordlendingen»-serien ble nominert til Gullfisken for mars 2005.

VG brukte lenge slagordet «Kanskje Norges viktigste avis», men i 1990-årene ble slagordet endret til «Dagen blir ikke helt den samme uten».

Som en parallell til brexit lanserte VG «berxit», dvs. Bergens utmeldelse av Norge: «*Hvis Bergen forlater Norge, leser du det først i VG!*»

I juni 2025 lanserte VG ny visuell identitet designet av Bielke&Yang.

## Priser og utmerkelser

* Matprisen 2019 "Utfordrerprisen", for VGs matbørs

## Se også
* Verdens Gang (1868–1923)

## Referanser



## Litteratur
* 

## Eksterne lenker
* 
*  VGs presentasjonen av ''VG+'' ved lanseringen (Besøkt 22. desember 2010)
*  Papiravisens forside
*  VG Nett Debatt